Source: https://demokraatti.fi/sdpn-eloranta-monet-eivat-uskalla-luopua-omakotitaloistaan-myyja-vastaa-myos-piilevista-virheista/
Timestamp: 2017-03-27 16:18:48+00:00
Document Index: 890209

Matched Legal Cases: ['kko ', 'kko ', 'kko ', 'kko ', 'kko ', 'kko ']

SDP:n Eloranta: Monet eivät uskalla luopua omakotitaloistaan – ”Myyjä vastaa myös piilevistä virheistä” | Demokraatti.fi
PINNALLA:sotekuntavaalit 2017kuntavaalit
Hallituksen eväät on syöty, arvioi ex-ministeri: ”Syntilista tältä osin alkaa olla ennätyksiä hipova”
Riitta Myller Previous
1.LUETUIMMAT 24H”Ei nyt herra jumala pidä tällaista uudistusta tehdä” – Raimo Sailas: Sotea lykättävä 1–2 vuodella
1.LUETUIMMAT 24HKylmä rätti tv-katsojien kasvoille – ”Ehkä pikkupimujen seikkailut viidakossa eivät enää toimi eikä Jethron hölinä kiinnosta…”
1.LUETUIMMAT 24HSipilälle vakava vetoomus: – ”Nyt ymmärrän, miksi ministeri Juha Rehulan oli vaikea torstain kyselytunnilla…”
1.LUETUIMMAT 24HSailas: ”Trump tuskin on lukenut enempää kirjoja kuin Teemu Selännekään”
1.LUETUIMMAT 24HHS: Suomalaisprofessori ryöpyttää Trumpia: ”Arvostelukyvytön seksuaalinen häirikkö”
1.LUETUIMMAT 24HOtsikoihin noussut suomalaisyritys: Tällä puolueella on paras maine somessa juuri nyt – gallup-suosikki vihreille kylmää kyytiä
1.LUETUIMMAT 24HAy-pomo hurjistui: ”Se tappaa suomalaisen kuljetuselinkeinon”
1.LUETUIMMAT 24H”Sä hyysäät tänne kaiken maailman ulkomaalaisia” – Mikael Jungner tapasi rasistin – keskustelu eteni hulvattomasti
SDP:n Eloranta: Monet eivät uskalla luopua omakotitaloistaan – ”Myyjä vastaa myös piilevistä virheistä”
Kuva: Jukka-Pekka Flander Demokraatti.fi toimitus@demokraatti.fi
SEURAA Politiikka 26.02.2016
FacebookTwitterWhatsappSDP:n kansanedustaja Eeva-Johanna Elorannan mukaan monet, etenkin ikääntyneet ihmiset eivät uskalla luopua omakotitaloistaan ja muuttaa pienempiin asuntoihin, koska pelko piilevien virheiden korvaamisesta on niin suuri. Kiinteistön myyjän ylimitoitettu korvausvastuu piilevistä virheistä on esteenä asuntokaupalle ja johtaa toisinaan kohtuuttomiin korvausvastuisiin, joissa jopa myyjän toimeentulo vaarantuu, sanoo SDP:n kansanedustaja.
Eloranta kysyy myyjän korvausvastuun kohtuullistamisesta kiinteistön piilevien virheiden osalta hallitukselle jättämässään kirjallisessa kysymyksessä.
Kiinteistön kaupassa myyjän vastuu kestää viiden vuoden ajan. Maakaarilain mukaan ostajan on ilmoitettava tuon kyseisen ajan puitteissa sopimusrikkomuksesta tai ilmenneestä salaiseksi jääneestä laatuvirheestä. Olennainen virhe oikeuttaa kaupan purkamiseen, lievempi virhe hinnanalennukseen.
– Myyjä vastaa myös piilevistä virheistä eli sellaisista, joista hän itse ei ole ollut tietoinen. Ostajan on reklamoitava myyjälle eli ilmoitettava laatuvirheestä kohtuullisessa ajassa siitä, kun hän havaitsi virheen. Kohtuullista aikaa ei ole laissa tarkemmin määritelty, mutta yleensä se tarkoittaa joitakin kuukausia. Jos myyjä salaa virheen tahallisesti tai hänen olisi pitänyt ymmärtää virheestä kertoa, ostaja voi vaatia seuraamuksia, vaikka viiden vuoden määräaika olisi jo kulunut umpeen, Eloranta kertoo.
Hänen mukaansa monissa tapauksissa on käynyt niin, että kuntotarkastuksesta huolimatta virheitä kiinteistön kunnossa löytyy jälkikäteen ja toisinaan tulee esille myös tapauksia, joissa ostaja teettää kuntotarkastuksen tarkoituksella vain vähän ennen tuon viiden vuoden määräaikaa ja tuossa tarkastuksessa tulleita puutteita sitten vaaditaan myyjän korvattaviksi.
– Pohtia pitäisi myös kuntotarkastuksia tekevien yritysten vastuuta. Kun kiinteistön myyjä teettää kuntotarkastuksen kiinteistössään ja maksaa siitä kohtalaisen summan, hän luottaa siihen, että myytävä kiinteistö on kunnossa tai kaikki sen virheet on tuotu esiin eikä ongelmia näin ollen ole jälkikäteen odotettavissa. Kun virheitä myydyssä kiinteistössä sitten kuitenkin löytyy, ei kuntotarkastuksen tehneellä yrityksellä kuitenkaan ole mitään vastuuta niistä. Kohtuullista olisi, että tarkastuksen tehneellä yrityksellä olisi vastuu tarkastustyöstään, Eloranta painottaa.
asuminen eeva-johanna eloranta korvausvastuu
HS: Hallitus on pistämässä Tekesin ja Finpron hynttyyt yhteen
SEURAA Politiikka 27.03.2017
FacebookTwitterWhatsappHallitus aikoo yhdistää teknologian ja innovaatioiden kehittämiskeskus Tekesin ja kansainvälistämispalveluja tarjoavan Finpron, Helsingin Sanomat kertoo.
Lehden tietojen mukaan hallitus kertoisi asiasta julkisuuteen huomenna. Hallitus on ollut tänään koolla strategiaistunnossa.
HS:n mukaan yksikön nimeksi tulisi Business Finland. Lainsäädännön ja Tekesin jakaman yritystukirahan vuoksi uusi toimija olisi lehden mukaan osakeyhtiön ja viraston yhdistelmä.
finpro tekes
Sotkuista Team Finlandia yritetään laittaa uuteen kuosiin
22.11.2016 13:35
Kop kop, kuntavaalit lähestyvät – SDP:n loppukiri käynnistyi ovelta ovelle koputtelulla
Kuva: kuvat kari hulkkoLea Davitsainen kertoi Antti Rinteelle ja Anette Karlssonille, että sote-palveluiden tulevaisuus huolestuttaa. Marja Luumi
FacebookTwitterWhatsappSDP on koputellut ansiokkaasti ihmisten oville eri vaalien alla Ruotsin opin mukaisesti. Kevään kuntavaalit eivät ole poikkeus. Puolueen johto, muun muassa puheenjohtaja Antti Rinne, puoluesihteeri Antton Rönnholm, eduskuntaryhmän puheenjohtaja Antti Lindtman ja SDP:n varapuheenjohtaja, kansanedustaja Maarit Feldt-Ranta ja muut ehdokkaat eri puolilta Uuttamaata ja Helsinkiä valloittivat maanantaina Porvoon Kevätkummun alueen. Asiana oli luonnollisesti muistuttaa äänestämisen tärkeydestä.
Porvoo valikoitui ”iskun” paikaksi kaupungin kaksikielisyyden takia. Kevätkumpu taas on ollut Porvoon toiseksi paras äänialue demareille.
Ennen jalkautumista Rinne muistutti tärkeästä asiasta:
– Vaikka oven avaaja ei suhtautuisikaan positiivisesti, kohtelias käytös on muistettava.
Viime eduskuntavaalien alla Rinne koputteli yli 200 ihmisen ovelle ja hyvin pieni osa ei käynnistä kiitellyt. Hän toivoo, että demariehdokkaat kaikkialla Suomessa ottavat kunnon loppukirin nyt, kun ennakkoäänestyskin alkaa keskiviikkona. Ja kirin pitää riittää vaalipäivään asti.
– Toivon, että ehdokkaat ja heidän tukijoukkonsa kulkevat ihmisten keskuudessa muistuttamassa, että nyt pitää äänestää. Kyse ei ole vain kuntavaaleista vaan koko Suomen suunnasta. Mitä enemmän demarit saavat ääniä näissä vaaleissa, sitä vahvempia olemme myös eduskunnassa, Rinne korosti ja huomautti, että ovelta ovelle -kampanjointi on mitä oivallisin tapa viedä viestiä.
Kyllä ihmiset heräävät vielä tähän.
Hän kannustaa äänestämään ennakkoon, mutta toivoo, että ihmiset käyvät sankoin joukoin äänestämässä myös varsinaisena vaalipäivänä 9. huhtikuuta – olkoon keli sitten millainen tahansa.
Äänestysaktiivisuudesta on ilmassa monenlaisia ennakkoarviointeja. Viime kuntavaaleissa se oli reilut 58 prosenttia. Rinne on optimisti:
– Olen veikannut, että aktiivisuus nousee yli 60 prosenttiin, 61 pintaan. Kyllä ihmiset heräävät vielä tähän.
Davitsaisen pariskunta Lea ja Veikko Porvoon Viikinkitiellä aikoo ainakin käyttää äänioikeuttaan. Rinne ja Uudenmaan demarinaisten puheenjohtaja Anette Karlsson kysyivät avioparin ovella, mitä on päällimmäisenä mielessä kuntavaalien lähestyessä.
Ei niin kovin yllätyksellisesti pariskuntaa askarruttaa, miten kauas sosiaali- ja terveyspalvelut karkaavat. Davitsaisilla on kesäpaikka Sulkavalla ja siellä jos jotain kolhuja sattuu, pitää mennä Savonlinnaan saakka.
Kysymykseen, onko SDP yksi vaihtoehto äänestää, Lea Davitsainen vastaa: ”Ei oikeastaan.” Rinne ja Karlsson ihmettelevät, miksi ei. Rouva kysäisee, mikä puolue oli aikoinaan työväenpuolue, miksi se on muuttunut nykyisin? Rinne vakuuttaa, että sosialidemokraattinen puolue on se vanha kunnon työväenpuolue edelleenkin.
– No sittenhän isä on aikoinaan kuulunut siihen. Ihan pienenä likkana olin puolueen vaalijutuissa jo mukana, Lea-rouva naurahtaa – ja ehkä SDP muuttuukin jo vaihtoehdoksi…
Antti Rinne, Anette Karlsson ja Aatos Rantanen löysivät yhteisen sävelen: eläkeläisten arki kaipaa helpotusta.
Aatos Rantasen kampanjaväki tavoittaa kerrostalon rapusta. Hän toivoo, että eläkeläisten asioihin tulee parannusta – hän itse kertoo olevansa pienipalkkainen eläkkeensaaja. Rantanen ilahtuu kuullessaan, että SDP esittää ohjelmaa eläkeläisköyhyyden nujertamiseksi.
– Hyvä, jos se menisi läpi, hän tuumaa.
Rantasella on omassa tiedossa, mitä puoluetta aikoo äänestää, mutta se pysyy salaisuutena.
Mikko Mäntylä, Markus Myllyniemi ja Ann-Marie Amy Julin valmistautuivat maanantaina kohtaamaan äänestäjiä heidän omissa kodeissaan.
Tuoreen tutkimuksen mukaan SDP:n jäsenet ovat puoluekartalla vanhimpia. Mutta kyllä nuoriakin riittää – ja ehdokkaiksi saakka.
20-vuotias Mikko Mäntylä Espoosta ja 21-vuotias Markus Myllyniemi Kirkkonummelta kävivät Porvoossa rimpauttelemassa ovikelloja. Ikänsä Kirkkonummen Veikkolassa asunut Myllyniemi koki, että hän on sen verran velkaa kotikunnalleen, että haluaa vaikuttaa erityisesti nuorten asioihin.
– Kun kunnallispoliitikkojen keski-ikä on 60:n ”paremmalla puolella”, nuorten arki unohtuu helposti.
Sijaisopettajanakin työskennellyt Myllyniemi on huomannut, että esimerkiksi digitalisaatio ei aina päädy koululuokkiin toivotulla tavalla. Uutta näkemystä siis tarvitaan.
Mäntylä havahtui opiskellessaan vuoden Britanniassa Cambridgen yliopistolla. Todellisuus näyttäytyi rajuna: kadulla törmäsi niin kodittomiin kuin hienoista perheistä tulleisiin frakkipukuisiin opiskelijoihin.
– Toisilla tulee aina olemaan asiat hyvin, toisilla ei koskaan. Se herätti. Minä haluan puolustaa pohjoismaista hyvinvointiyhteiskuntaa ja kuntavaalit ovat nyt ensimmäinen askel, hän perustelee.
Nuorten alhaisesta kiinnostuksesta vaikuttaa ollaan syystä huolissaan. Nuoret miehet pohtivat, että syynä on pääasiassa päätöksenteon irrallisuus nuorten elämästä. He eivät välttämättä ymmärrä sitä, miten politiikalla vaikutetaan jokaisen arkeen.
– Esimerkiksi se mieluisa skeittiparkki on tehty kunnan rahoilla. Sitä eivät kaikki tajua.
Porvoolainen lehtori Anne-Marie Amy Julin, ehdokas hänkin, pitäisi hyvänä, että miten vaikutetaan tuotaisiin esille selkeästi jo peruskoulussa varhaisessa vaiheessa – ei vain valinnaisena aineena yläasteella.
Myllyniemi ja Mäntylä ovat ehdottomasti samaa mieltä.
47jakoaFacebookTwitterWhatsapp AVAINSANAT
anette karlsson anne-marie amy julin antti rinne koputuskampanja kuntavaalit 2017 markus myllyniemi mikko mäntylä porvoo
Kuntavaalien ennakkoäänestys alkaa keskiviikkona
Tutkija: Nyt on erityisen tärkeää, että valtuustoihin valitaan hyviä poliitikkoja
27.03.2017 6:35
”Tavatkaa ihmisiä, kuunnelkaa ja näyttäkää, että välitätte” – SDP:n kampanjaa käydään muuallakin kuin somessa
23.03.2017 9:51
Hei nuori, ethän jätä äänestämättä!
24.03.2017 10:01
Lauri Lyly: Olen valmis Tampereen pormestariksi – ”mutta käydään nyt vaalit ensin”
SEURAA Pirkanmaa 27.03.2017
(Päivitetty: 27.03. 17:59)
FacebookTwitterWhatsappSAK:n entinen puheenjohtaja, kuntavaaliehdokas Lauri Lyly on kiinnostunut Tampereen seuraavaksi pormestariksi, jos kunnallisjärjestö sellaista esittää.
Lyly kertoo Facebookissa olevansa valmis haasteeseen, jos vaalitulos, oma kunnallisjärjestö ja Tampereen kaupunginvaltuusto antavat siihen mahdollisuuden.
– Paikkoja ei jaeta ennen vaaleja. Mutta olen käytettävissä vaalituloksen perusteella kaikkiin tehtäviin, mihin kunnallisjärjestö minua esittää, Lyly täsmentää Demokraatille.
Lylyn nimi on noussut spekulointeihin kuntavaalien alla. Lyly hakee paikkaa kaupunginvaltuustosta SDP:n ehdokkaana. SDP ei ole nimennyt varsinaista pormestariehdokasta vaaleihin.
Lyly muistuttaa Facebookissa, että vaalitulos on tiedossa vasta kuntavaalien jälkeen. Hänen mukaansa asioiden edelle ei pidä mennä. Tärkeintä on tehdä ensin hyvä vaalitulos.
Tampereen uuden pormestarin valitsee uusi kaupunginvaltuusto. Etusijalla on suurimman puolueen pormestariehdokas. Gallupien perusteella SDP taistelee suurimman puolueen paikasta.
Tampereella pormestariehdokkaiksi ovat ilmoittautuneet nykyinen pormestari Anna-Kaisa Ikonen (kok.), apulaispormestarit Anna-Kaisa Heinämäki (vihr.) ja Mikko Aaltonen (vas.) sekä yrittäjä Veikko Vallin (Tapu.).
Lyly teki pitkän uran SAK:ssa. Hänet oli palkansaajakeskusjärjestön puheenjohtajana vuosina 2009–2016.
Juttua täsmennetty klo 17.48 Lylyn kommentilla: Paikkoja ei jaeta ennen vaaleja. Mutta olen käytettävissä valituloksen perusteella kaikkiin tehtäviin, mihin kunnallisjärjestö minua esittää. Otsikkoon lisätty ”mutta käydään nyt vaalit ensin”.
36jakoaFacebookTwitterWhatsapp AVAINSANAT
lauri lyly tampereen pormestari
Rakennusliitto: Suomi avaa ovet kehitysmaista tuleville rakentajille – Uudellamaalla luovutaan tarveharkinnasta
FacebookTwitterWhatsappSuomi avaa ovet kehitysmaista, Afrikasta, Kiinasta tai Ukrainasta tuleville rakentajille, kertoo Rakennusliitto. Ovien avautuminen kävi ilmi Rakennusliiton ja työministeriön tapaamisessa, joka oli kutsuttu koolle oikeus- ja työministeri Jari Lindströmin (ps) aloitteesta.
ELY -keskuksen ylijohtaja Petri Knaapisen mukaan rakennusalan tarveharkinnasta luovutaan Uudenmaan osalta.
– Näin avataan huikeat bisnekset ennen muuta työlupakauppiaille, jotka perivät kynnysrahoja turvattomilta maahan siirrettäviltä rakentajilta, sanoo Rakennusliiton puheenjohtaja Matti Harjuniemi.
Hänen mukaansa samalla käännetään selkä vähintään 10 000 rakennusalan työttömälle ja useille tuhansille opintonsa päättäville nuorille, joiden on vaikea saada työtä rakennuksilta. Samalla hankaloitetaan Harjunimen mukaan kotimaisten rakennusalan yritysten toimintaa.
Rakennusala ei ole vaatinut työvoiman tuontia Euroopan ulkopuolelta.
Jo nyt Suomeen tulee työvoimaa muun muassa Romaniasta Puolasta ja muulta Euroopasta, jossa on yli 20 miljoonaa työtöntä, Rakennusliitto muistuttaa.
ely-keskus jari lindström matti harjuniemi rakennusliitto tarveharkinta
”Sä hyysäät tänne kaiken maailman ulkomaalaisia” – Mikael Jungner tapasi rasistin – keskustelu eteni hulvattomasti
FacebookTwitterWhatsappSDP:n kuntavaaliehdokas Mikael Jungner on viihdyttänyt seuraajiaan Facebookissa pitkin päivää kertomalla tapaamisistaan potentiaalisten äänestäjien kanssa vaalikentillä.
Jungner kertoo tavanneensa muun muassa kansalaisen, joka sanoi Jungnerille tämän ”hyysäävän tänne kaiken maailman ulkomaalaisia”. Jungner vastasi ensin pitävänsä maahanmuuttoa hyvänä asiana.
Keskustelu eteni Jungnerin päivityksen mukaan sen jälkeen seuraavasti:
— Helvetin petturi, et saa mun ääntä.
— Hyvä, en halua rasistin ääntä.
— Mitä, et halua?
— En.
Tässä vaiheessa kansalainen ilmoitti jo suoraan äänestävänsä Jungneria, joka puolestaan kielsi äänestämästä.
Kansalainen ei kuitenkaan luovuttanut.
— Kuule Suomessa saa äänestää ihan ketä haluaa.
— Joo, mutta et minua, Jungner yritti vielä.
Kansalainen näyttää kuitenkin saaneen viimeisen sanan.
— Äänestänpäs sinua, etkä sinä voi sille yhtään mitään, hahahaha….
kuntavaalit 2017 mikael jungner
”Ei nyt herra jumala pidä tällaista uudistusta tehdä” – Raimo Sailas: Sotea lykättävä 1–2 vuodella posted on maaliskuu 25, 2017 | under Ylähylly
Kylmä rätti tv-katsojien kasvoille – ”Ehkä pikkupimujen seikkailut viidakossa eivät enää toimi eikä Jethron hölinä kiinnosta…” posted on maaliskuu 27, 2017 | under Uutiset
Sipilälle vakava vetoomus: – ”Nyt ymmärrän, miksi ministeri Juha Rehulan oli vaikea torstain kyselytunnilla…” posted on maaliskuu 27, 2017 | under Uutiset
Sailas: ”Trump tuskin on lukenut enempää kirjoja kuin Teemu Selännekään” posted on maaliskuu 25, 2017 | under Uutiset
HS: Suomalaisprofessori ryöpyttää Trumpia: ”Arvostelukyvytön seksuaalinen häirikkö” posted on maaliskuu 26, 2017 | under Uutiset
Otsikoihin noussut suomalaisyritys: Tällä puolueella on paras maine somessa juuri nyt – gallup-suosikki vihreille kylmää kyytiä posted on maaliskuu 25, 2017 | under Uutiset
Ay-pomo hurjistui: ”Se tappaa suomalaisen kuljetuselinkeinon” posted on maaliskuu 27, 2017 | under Uutiset
”Sä hyysäät tänne kaiken maailman ulkomaalaisia” – Mikael Jungner tapasi rasistin – keskustelu eteni hulvattomasti posted on maaliskuu 27, 2017 | under Uutiset